《寄何我轩》
宋代·蒲寿宬

十年不见此髯翁，笑我而今鬓亦蓬。
几度因诗亲水部，一廻看剑泣山公。
无心尘世云移岫，极目仙壶浪拍空。
痛饮剧谈非是梦，寸丹长与荔枝红。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。